section_heading: Sezona 2020./21.
paragraph_text: U uzvratnoj utakmici osmine finala UEFA Lige prvaka odigrane 9. ožujka protiv Seville (2:2), Haaland je postigao dva gola.<ref> Sa samo 14 nastupa u tom natjecanju, Haaland je postigao 20 golova što ga je učinilo najmlađim igračem koji je postigao toliko golova, igračem koji je uspio u najmanji broj utakmica postići 20 golova te prvim igračem koji je uspio postići više golova na jednoj utakmici četiri puta zaredom.<ref> Nakon što je propustio dvije utakmice zbog ozljede,<ref> Haaland se vratio u početni sastav Borussije 13. svibnja kada je njegov klub igrao finale DFB-Pokala protiv RB Leipziga (4:1). Haaland je na toj utakmici postigao dva gola. To je bio prvi naslov koji je osvojio s klubom.<ref> Haaland je u sezoni 2020./21. postigao 41 gol, od kojih je 27 postigao u Bundesligi. Osvojio je nagradu za najboljeg igrača sezone Bundesligu kojeg biraju navijači. U UEFA Ligi prvaka je sa svojih deset postignutih golova bio najbolji strijelac.